# Csongrád Város Polgármesterétől

Száma: FJL/249-1/2024

Előadó: Dencs Nikolett

## E L Ő T E R J E S Z T É S

**Csongrád Városi Önkormányzat Képviselő-testületének**

**2024. március 21-i ülésére**

*Tárgy: „Önkormányzati épületek energetikai korszerűsítése”* (TOP\_Plusz-2.1.1-21) pályázat benyújtása – GEO-LÉT - a Csongrádi Gyógyfürdő és Uszoda energetikai korszerűsítése

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-2.1.1-21 kódszámmal az önkormányzati tulajdonú ingatlanok energetikai korszerűsítésére vonatkozóan.

A pályázati felhívás támogatható tevékenységei között szerepelő 2.1.1.9) pontjára -helyi, térségi jelentőségű gyógyfürdők energetikai célú fejlesztése, korszerűsítése – pályáznánk.

A fejlesztés célja a fürdő területén megvalósuló energetikai korszerűsítések megvalósítása a gyógyfürdő szolgáltatásaihoz kapcsolódóan – termálkút létesítése, a keletkező hulladékhő fürdőn kívüli hasznosítása, gépészeti rendszer korszerűsítése, épület és technológiai automatizálási tevékenység. A fejlesztés eredményeként az önkormányzati tulajdonú ingatlanok energiafogyasztásának csökkentése, fenntarthatóbbá téve a könyvtár, a Szentháromság téri orvosi rendelő, a művelődési ház és a városi gyógyfürdő üzemeltetését, költségvetési megtakarítást elérve.

A projektből az alábbi fejlesztések valósulnának meg:

* új termálkút fúrása
* az új kút eldobott hőenergiájának a fürdőn kívüli hasznosítása (3 épület termálenergiával való ellátása)
* a gyógyfürdő gépészeti rendszerének korszerűsítése
* a fürdő szellőzőrendszerének fejlesztése (ÜHG csökkenést elérve)

A pályázat forrását az Európai Regionális Alap (ERFA) és Magyarország költségvetése társfinanszírozásban biztosítja.

A támogatási kérelem benyújtására konzorciumi formában is van lehetőség. Élve ezen lehetőséggel a pályázatot az önkormányzat a Csongrádi Közmű Szolgáltató Kft.-vel konzorciumban együttműködve kívánja beadni.

Az előterjesztéshez mellékletként csatolásra kerül konzorciumi megállapodás minta is.

A pályázat formája vissza nem térítendő támogatás.

A pályázat fenntartási ideje: 5 év

A pályázat benyújtásának határideje: 2024.02.02.-2024.03.31.

Támogatási intenzitás mértéke: 100%

A pályázat tervezett teljes költségvetése: bruttó 1 077 742 270,- Ft

A projekt címe: GEO-LÉT - a Csongrádi Gyógyfürdő és Uszoda energetikai fejlesztése

Javaslom a fentiek alapján a pályázati programban való részvételt, a 100%-os intenzitású támogatás lehetőséget biztosítana a városi gyógyfürdő energetikai fejlesztésére, melyre az önkormányzatnak saját forrásból keretei nincsenek.

Kérem Tisztelt Képviselő-testületet az előterjesztés megvitatására, és a határozati javaslat elfogadására.

## HATÁROZATI JAVASLAT

A Képviselő-testület megtárgyalta*: „Önkormányzati épületek energetikai korszerűsítése”*(TOP\_Plusz-2.1.1-2) pályázat benyújtása – GEO-LÉT - a Csongrádi Gyógyfürdő és Uszoda energetikai korszerűsítése című előterjesztéstés az alábbi határozatot hozza:

1. A Képviselő-testület a csongrádi 662/1 hrsz-n, a Csongrádi Gyógyfürdő és Uszoda energetikai korszerűsítéséhez kapcsolódó TOP\_Plusz-2.1.1-21 számú pályázat benyújtását jóváhagyja
2. A Képviselő-testület felhatalmazza a Polgármestert a Konzorciumi együttműködési megállapodás aláírására.
3. A Képviselő-testület felhatalmazza a Polgármestert a pályázat benyújtására.

Határidő: 2024. március 31.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2024. március 11.

 Bedő Tamás

 polgármester



**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban Megállapodás) aláírásával a **2.** pontban megnevezett szerződő felek konzorciumot hoznak létre abból a célból, hogy a Terület- és Településfejlesztési Operatív Program Plusz keretében a **TOP\_PLUSZ–2.1.1-21 kódszámú**, **Önkormányzati épületek energetikai korszerűsítése című felhívásra** (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: **GEO-LÉT – a Csongrádi Gyógyfürdő és Uszoda energetikai korszerűsítése**

**2.** A konzorcium tagjai (a továbbiakban Tagok) az alább felsorolt intézmények, szervezetek és személyek, akik az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | **Csongrád Városi Önkormányzat** |
| Postacím: | 6640 Csongrád, Kossuth tér 7. |
| Székhely: | 6640 Csongrád, Kossuth tér 7. |
| Azonosító szám (törzs-szám/cégjegyzékszám): | 726896 |
| Adószám: | 15726896-2-06 |
| Aláírásra jogosult képviselője: | **Bedő Tamás polgármester** |

|  |  |
| --- | --- |
| **Szervezet neve**: | **Csongrádi Közmű Szolgáltató Kft.** |
| Postacím: | 6640 Csongrád, Erzsébet u. 25. |
| Székhely: | 6640 Csongrád, Erzsébet u. 25. |
| Azonosító szám (törzs-szám/cégjegyzékszám): | 06 09 014866 |
| Adószám: | 11703642-2-06 |
| Aláírásra jogosult képviselője: | **Ádám Erika ügyvezető** |

A Konzorcium vezetőjének a jelen Megállapodás aláírásával a Tagok **Csongrád Városi Önkormányzatot** (a továbbiakban Vezető-t) választják.

**3.** Jelen Megállapodás aláírásával a Tagok Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során a konzorciumot képviselje.

A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el.

**4.** Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

**5.** Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

**6.** Jelen Megállapodás a támogatási kérelem mellékletét képezi.

**7.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

**8.** A Tagok egyéb megállapodásai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………………..[[1]](#footnote-1)

|  |  |
| --- | --- |
| Konzorcium vezetője..............................................**Bedő Tamás**polgármester**Csongrád Városi Önkormányzata** P.H.Aláírás dátuma:Csongrád, 2024. március ….. | konzorciumi tag..............................................**Ádám Erika**ügyvezető**Csongrádi Közmű Szolgáltató Kft.**P.H.Aláírás dátuma:Csongrád, 2024. március ….. |

|  |
| --- |
|  |

1. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-7. ponttal, illetve az 1-7. pontok nem törölhetők. [↑](#footnote-ref-1)